Madrilgo Euskal Etxea

**Madrilgo Euskal Etxea**, ofizialki **Euskal Etxea - Hogar Vasco de Madrid**, Espainiako Madril hiriburuan dagoen euskal etxe bat da. Centro barrutiko Jovellanos kalearen 3. zenbakian dago, Justicia auzoan. Kale berdinean, parez-pare, Zarzuelako Antzokia dago. 

1979an sortua izan zen.

## Historia 
Euskal Etxearen aurrekari zuzena , Aralarko San Migelen Ermandadea – Euskal Etxea, , 1973an eratu zen, igandeetako ospakizunetarako biltzen zen euskaldun talde hark. Madrilen bizi ziren euskaldunen bilgune izango zen izaera formaleko elkarte bat sortzeko interesa azaldu zuten, berezko kultur jarduerak garatzeko plataforma gisa balioko zuena geroago. Talde hori Pedro Aranburuk bultzatu zuen lehen unetik. Madrilgo Euskal Etxea izenarekin elkarte zibil bat sortzeko ahaleginean, Aralarko San Migelen izenpean elkarte erlijioso bat sortzea erabaki zen (), baina gauzatu nahi ziren jarduera sozial eta kulturalak haren bidez garatzeko asmoarekin. Horrela, Ermandadearen estatutuetan honako helburu hauek ezarri ziren: elkartekideen bizitza espirituala sustatzea eta bideratzea, adiskidetasun- eta senidetasun-loturak sortzea kultura-, aisialdi- eta laguntza-ekitaldien bidez, elkarri laguntzea sustatzea, probintzietatik etorritakoak orientatzea eta laguntzea, eta elkartekideen arteko aisialdi zintzoa babestea.

Ermandadea 1975eko martxoaren 18an erregistratu zen Madrileko Segurtasun Zuzendaritza Nagusian, N.P. 1032. 1976. urtearen hasieran lokal bat kontratatu zen Hileras kaleko 17. zenbakiko finkaren beheko solairuan, eta sei urte baino gehiagoz modu eraginkorrean erabili zen Ermandadeko euskaldun, bazkide eta lagun askoren egoitza eta bilgune gisa Madrilen. Hileraseko lokalaren inaugurazioa 1976ko irailaren 29an izan zen, Ermandadearen zaindaria zen San Migel egunean.

# Abesbatza. Orfeoia da jarduera nabarmenena.  Abesbatzaren urteko egitarauak musika-ekitaldi ugari biltzen ditu, euskal ahots ondarearen aberastasuna eta aniztasuna nabarmenduz. San Inazio Elizan programatutako kontzertuak, hala nola Eguberrietako ospakizuna, Aste Santua, une gorenak dira egutegian. Era berean, ekaineko ikasturte-amaiera plataforma gisa erabil daiteke, gure kideen talentua eta lorpenak erakusteko.
# Euskaltegia. Madrilgo Euskal Etxeko euskaltegiak 40 urte baino gehiagoko esperientzia du euskara eskolak ematen.  Ikasturte bakoitzeko ikasle-kopurua 160 ingurukoa da, eta, batez beste, 10 ikasle daude gela bakoitzean (gutxienez 6 eta gehienez 15). Ordutegiagatik, distantziagatik eta abarrengatik gure eskola presentzialetara joateko zailtasunak dituzten ikasleentzat, edo, besterik gabe, online metodoa nahiago dutenentzat, Euskara munduan plataforman oinarritutako urrutiko autoikaskuntza metodoa ere badute. Euskal Etxean euskararen irakaskuntza HABEk arautzen du. Horregatik, maiatzean eta urrian HABEren azterketa ofizialak egiten dira euskaltegian.  Euskararen Eguna ospatzen dute (bertsolarien parte-hartzearekin), Euskaraldia, Euskal astea, etabar.
# Mintza-praktika Taldea
# Korrika. 2 urtean behin Korrika antolatzen dugu Madrilgo erdigunean (bideoak ikus daitezke elkartearen webgunean);
# Haur jarduerak
# Liburutegia
# Antzerki taldea
# Zinekluba. Euskarazko zinema-emanaldiak ohikoak dira.
# Irakurketa taldea
# Txangoak
# Erakusketak
# Dantza taldea
# Hitzaldiak
# Ikastaroak eta tailerrak
# Txistu
# Euskal jaien ospakizuna
# Euskal jaiak
# Lehiaketak
# Mendi elkartea
# Kirolak telebistaz
# Athletic Club taldea
# Peña "Madrilgo errealzaleak"
# Sukaldea
# Txoko– taberna
# Egongela

## Munduko Euskal Etxeen mapa 
[[Fitxategi:Munduko_euskal_etxeak_-_Mapa_-_Wikidata_-_2025.png|erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)]]

## Erreferentziak 
## Ikus, gainera 
* Euskal etxeak
* Euskal diaspora

## Kanpo estekak 
* *www.euskaletxeak.eus*
* Madrilgo Euskal Etxearen webgune ofiziala